CELEX: 62020TN0648
Language: fi
Date: 2020-10-26 00:00:00
Title: Asia T-648/20: Kanne 26.10.2020 – NB v. Euroopan unionin tuomioistuin

21.12.2020   
            
            
               FI
            
            
               Euroopan unionin virallinen lehti
            
            
               C 443/27
            
         
      Kanne 26.10.2020 – NB v. Euroopan unionin tuomioistuin
      (Asia T-648/20)
      (2020/C 443/32)
      Oikeudenkäyntikieli: ranska
      
         Asianosaiset
      
      
         Kantaja: NB (edustaja: asianajaja J.-N. Louis)
      
         Vastaaja: Euroopan unionin tuomioistuin
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan päätöksen olla ylentämättä kantajaa palkkaluokkaan AST10 1.1.2019 lähtien
               
            
                  —
               
               
                  kumoamaan siltä osin kuin on tarpeen päätöksen, jolla [X:n] ”palkkaluokka määriteltiin uudelleen” palkkaluokaksi AST10/[X] ylennettiin palkkaluokkaan AST10 1.1.2019 lähtien
               
            
                  —
               
               
                  toissijaisesti kumoamaan kaikki päätökset, joilla kantajan työtovereiden ”palkkaluokka määriteltiin uudelleen” palkkaluokaksi AST10/kantajan työtoverit ylennettiin palkkaluokkaan AST10 1.1.2019 lähtien ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1.
               
               
                  Ensimmäisen kanneperusteen mukaan riidanalaiselta päätökseltä puuttuu oikeusperusta.
               
            
                  2.
               
               
                  Toisen kanneperusteen mukaan hallinnon lähestymistapa, joka koski siirtymistä palkkaluokasta AST9 palkkaluokkaan AST10, oli lainvastainen.
               
            
                  3.
               
               
                  Kolmannen kanneperusten mukaan Euroopan unionin virkamiehiin sovellettavien henkilöstösääntöjen liitteessä XIII olevan 31 artiklan 3 kohdan merkitys on jätetty huomiotta.
               
            
                  4.
               
               
                  Neljännen kanneperusteen mukaan henkilöstöä ei ole informoitu säännöistä, joita sovelletaan siirtymiseen palkkaluokasta AST9 palkkaluokkaan AST10.